laion/Wikipedia-Exotic huggingface dataset:
איגור מאטוויינקו

איגור מאטוויינקו (ברוסית:‏ Игорь Игоревич Матвиенко; נולד ב-6 בפברואר 1960) הוא מלחין ומפיק רוסי. איגור מאטוויינקו נולד במוסקבה למשפחת איש צבא וכלכלנית. בשנת 1980 הוא סיים מכללה למוזיקה במקצוע מנהל מקהלה. החל משנת 1981 הוא התחיל לשתף פעולה עם להקות שונות. בשנת 1987 הוא עבר באולפן הקלטות. במקביל הוא היה שותף עם ניקולאי רסטורגוייב בהקמת להקת "ליובה". מאטוויינקו כתב מספר שירים ללהקה. בנוסף ללהקה זו שירי מאטווייקנו בוצעו על ידי "בליי אוריול", "איבנושקי אינטרנשיונל" וזמרים ולהקות נוספות. בשנת 1991 מאטוויינקו הקים מרכז הפקה. בשנת 2002 הוא היה מנהל הפקה של העונה הראשונה של תוכנית טלוויזיה "מפעל הכוכבים". בשנת 2014 הוא היה מפיק מוזיקלי של טקס הפתיחה וטקס הסגירה של אולימפיאדת סוצ'י. בשנת 2020 הוענק לו תואר אמן הכבוד של הפדרציה הרוסית. בשנת 2016 הוא הלחין מוזיקה לסרט "הוויקינג". איגור מאטוויינקו כתב המנון עבור כוחות היבשה הרוסיים. מאטוויינקו ידוע בתמיכה במדיניות של ולדימיר פוטין. הוא מונה למספר תפקידים לברות יושב ראש הוועדה הציבורית ליד רוסקומנדזור. כמו כן הוא חבר של המועצה הנשיאותית לתרבות ואמנות. מאטוויינקו היה נשוי מספר פעמים. מאשתו הנוכחית יש לו שלושה ילדים. מדיה וקבצים בנושא איגור מאטוויינקו בוויקישיתוף אתר האינטרנט הרשמי של איגור מאטוויינקו (ברוסית) איגור מאטוויינקו, ברשת החברתית פייסבוק איגור מאטוויינקו, ברשת החברתית אקס (טוויטר) איגור מאטוויינקו, במסד הנתונים הקולנועיים IMDb (באנגלית) איגור מאטוויינקו, במסד הנתונים הקולנועיים KinoPoisk (ברוסית) איגור מאטוויינקו, באתר Last.fm (באנגלית) איגור מאטוויינקו, באתר MusicBrainz (באנגלית) איגור מאטוויינקו, באתר Discogs (באנגלית) ביוגרפיה
הוקאריס

הוקאריס (שם מדעי: Houcaris) הוא סוג של פרוק רגליים נכחד שהתקיים בראשית הפלאוזואיקון בחלק השני של תקופת הקמבריון (מסביבות 521 עד 509 מיליון שנה מהיום). יצור זה השתייך לסדרה הקדומה דינוקרידידה והתקיים על קרקעית הים במים רדודים לאורך סין וארצות הברית הקדומים. הסוג כולל 2 מינים: Houcaris saron, שהתגלה בממצאים ביונאן שבסין ו-Houcaris magnabasis, שהתגלה בממצאים בנבאדה. מינים אלה התגלו ב-1995 אך שויכו לסוג אנומלוקאריס. רק ב-2021 הופרדו לסוג עצמאי עקב מספר הבדלים אנטומיים במבנה השלד החיצוני והגפיים. הסוג היה דומה במראהו ללובסטר או חסילון גדול אך אין כל קשר טקסונומי ביניהם. היו בפלג הגוף העליון משטח קשה באורך של 12 עד 17 ס"מ בקירוב מתוכו בלטו זוג עיניים מורכבות וזוג לסתות דמויות-מחושים חדים ונוקשים ששימשו לפיצוח וקריעת טרף בעל שריון קשה כמו צדפות או טרילוביטים, כשהוא נע בידי זרועות רבות הדומות לאלה של רבי-רגליים מודרניים, אף שאלה הותאמו לתנועה ימית ואולי הם התאימו לשחייה מהירה. ייתכן שיצור זה נראה בפרק הראשון (בחלק אחד), של סדרת ה-BBC ללכת עם מפלצות, אף שהוא נחשב גם לאנומלוקאריס (אליו השתייך בעבר). מדיה וקבצים בנושא הוקאריס בוויקישיתוף הוקאריס, באתר GBIF (באנגלית) Yu Wu, Dongjing Fu, Jiaxin Ma, Weiliang Lin, Ao Sun, Xingliang Zhang, Houcaris gen. nov. from the early Cambrian (Stage 3) Chengjiang Lagerstätte expanded the palaeogeographical distribution of tamisiocaridids (Panarthropoda: Radiodonta), PalZ, 2021 doi: 10.1007/s12542-020-00545-4
רפאל שלמה הבדלה

רבי רפאל שלמה הבדלה (לפעמים נכתב: עבדלה; מוראה, ? – ירושלים, ה'ת"ץ) היה מחכמי סלוניקי ובסוף ימיו ראש ישיבה ורב העיר ירושלים. נולד במוראה ובהיותו יתום עבר ללמוד תורה בסלוניקי. בסלוניקי למד עם רבי שלמה אמריליו, רב העיר ואביו של רבי משה אמריליו. בהמשך עלה לירושלים שם היה בבית דינו של רבי אברהם יצחקי, יצא כשד"ר לטובת יהודי אשכנז בירושלים עם רבי אייזיק מסלוצק. לבסוף נתמנה בירושלים לרב העיר ולראש ישיבה. חכמי דורו מרבים להביא מפסקי ההלכה שלו (כגון רבי אברהם ישראל זאבי, רבי חיים שבתי, רבי אשר שלם (בעל "מטה אשר", ועוד). הותיר שו"ת וחידושי הלכה שרובם נותרו בכתב יד. חידושי ההלכות שלו נקראים "מנחת זיכרון". היה גיסו של רבי נסים חיים משה מזרחי, ודודו של רבי רפאל מיוחס. נטמן בהר הזיתים. על מצבתו נכתב: "ציון הרב הכולל כמהור"ר רפאל שלמה עבדלה". יעקב שמואל שפיגל, עניינים הקשורים לפסח ולקריאת התורה מתוך ספר מנחת זיכרון לר' רפאל שלמה הבדלה, בתוך מוריה, ניסן תשע"א, עמ' מ - נה משה דוד גאון, "רפאל שלמה הבדלה", יהודי המזרח בארץ ישראל ח"ב, ירושלים, תרצ"ח, עמ' 218, באתר היברובוקס כך למשל אצל הרב חיד"א בשם הגדולים הספר יצא לאור בשנת ה'תשפ"ג בהוצאת מכון אהבת שלום, שמ"ג עמודים
1982 בספרות

ערך מורחב – 1982 בית הרוחות מאת איזבל איינדה העי"ג מאת רואלד דאל נשים בצמרת (Top Girls) מאת קריל צ'רצ'יל מונסיניור קיחוטה מאת גרהם גרין עונות מתחלפות מאת סטיבן קינג האקדוחן מאת סטיבן קינג (מסדרת "המגדל האפל") פרס נובל לספרות מוענק לגבריאל גארסיה מארקס פרס מדיסיס לאומברטו אקו עבור ספרו שם הוורד פרס מיגל דה סרוואנטס ללואיס רוזאלס 1981 בספרות 1982 1983 בספרות בספרות ספרות מדיה וקבצים בנושא 1982 בספרות בוויקישיתוף
נבחרת הרפובליקה המרכז-אפריקאית בכדורגל

נבחרת הרפובליקה המרכז אפריקאית בכדורגל היא נבחרת הכדורגל הלאומית של הרפובליקה המרכז אפריקאית. נבחרת זו נחשבת לאחת מהחלשות ביותר בכל יבשת אפריקה. הדירוג הנוכחי של נבחרת הרפובליקה המרכז אפריקאית ברשימת הדירוג של פיפ"א, הוא המקום ה-128 בעולם, נכון ל-19 בספטמבר 2024; הניקוד הוא 1,130.70 – ללא שינוי לעומת ניקוד קודם. דירוג השיא 49 נמדד לראשונה באוקטובר 2012, והדירוג הנמוך ביותר 202 נמדד לראשונה ביולי 2009. 1930 עד 1974 - לא נכנסה 1978 - פרשה 1982 - מועמדותה נפסלה תוך כדי העפלה 1986 עד 1998 - לא נכנסה 2002 - לא העפילה 2006 - פרשה 2010 - פרשה 2014 עד 2022 - לא העפילה 1957 עד 1972 - לא נכנסה 1974 - מועמדותה נפסלה בזמן המוקדמות 1976 - פרשה 1978 עד 1986 - לא נכנסה 1988 - לא העפילה 1990 עד 1994 - לא נכנסה 1996 - פרשה 1998 - מועמדותה נפסלה בזמן המוקדמות 2000 - פרשה 2002 עד 2004 - לא העפילה 2006 - פרשה 2008 - לא השתתפה 2010 - פרשה 2012 עד 2023 - לא העפילה מדיה וקבצים בנושא נבחרת הרפובליקה המרכז-אפריקאית בכדורגל בוויקישיתוף דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
יוזף שמידט (אתלט)

יוזף שמידט (בפולנית: Józef Szmidt;‏ 28 במרץ 1935 – 29 ביולי 2024) היה אתלט פולני, פעמיים ברציפות אלוף אולימפי (רומא 1960 וטוקיו 1964) ושיאן עולם (1960–1968) בקפיצה משולשת. שמידט נולד ב-1935 בעיירה מיצ'וויץ' (Miechowice) שבקרבת העיר ביטום, פולין, אח לאדוארד שמידט (אנ'), שייצג את פולין באולימפיאדת מלבורן בריצת 200 מטר. בתקופה בה נולד שמידט היה האזור חלק מגרמניה ובעקבות שינויי הגבולות לאחר מלחמת העולם השנייה סופח השטח לפולין. בנעוריו רכש מקצוע כמכונאי. הקריירה הספורטיבית של שמידט נמשכה מ-1958 עד 1971. בנוסף להישגיו הבינלאומיים זכה שמידט 13 פעמים באליפות פולין בקפיצה משולשת. כמו כן זכה בתחרויוית בקפיצה לרוחק. ב-1975 עזבו שמידט ומשפחתו את פולין ועברו לגור בגרמניה המערבית אך חזרו לפולין ב-1992 ורכשו משק חקלאי בכפר זגוזד (אנ'). נפטר ביולי 2024 שבוע לאחר פטירת אשתו. באליפות אירופה שנערכה בסטוקהולם, שוודיה זכה במדליית זהב בקפיצה משולשת בשיא לאומי ובשיא אליפות חדש של 16.43 מטר, לפני אולג רייקובסקי (אנ') מברית המועצות (16.02 מטר) ווילהלמור איינרסון (אנ') מאיסלנד (16.00 מטר). ב-5 באוגוסט קבע שיא עולם בקפיצה משולשת (17.03 מטר) בתחרות שנערכה בעיר אולשטין שבפולין. הייתו זו הפעם הראשונה שספורטאי עבר את הרף של 17 מטר והיווה שיפור של 33 ס"מ משיאו של השיאן הקודם אולג פיודוסייב (אנ') מברית המועצות. השיא החזיק מעמד עד 1968 כשנשבר על ידי ג'יוזפה ג'נטילה (אנ') במהלך אולימפיאדת מקסיקו סיטי. באולימפיאדת רומא זכה במדליית זהב בקפיצה משולשת בשיא אולימפי חדש של 16.81 מטר, לפני ולדימיר גורייב (אנ') (16.63 מטר) וויטולד קרייר (אנ') (16.43 מטר), שניהם מברית המועצות. נוסף לכך, הוא השתתף בריצת שליחים 4x100 מטר, אך הרביעייה הפולנית שקבעה את התוצאה השביעית בטיבה פסלה. באליפות אירופה שנערכה בבלגרד, יוגוסלביה זכה במדליית זהב בשיא אליפות חדש של 16.55 מטר, לפני ולדימיר גורייב (16.39 מטר) ואולג פיודוסייב (16.24 מטר). באולימפיאדת טוקיו זכה בפעם השנייה בברציפות במדליית זהב בקפיצה משולשת בשיא אליפות חדש של 16.85 מטר, לפני אולג פיודוסייב (16.58 מטר) וויקטור קרבצ'נקו (אנ') מברית המועצות (16.57 מטר). באליפות אירופה שנערכה בבודפשט, הונגריה הוא סיים במקום חמישי בתוצאה של 16.45 מטר. באולימפיאדת מקסיקו סיטי הוא סיים במקום שביעי בקפיצה משולשת בתוצאה של 16.89 מטר ולא הצליח להגן על תוארו. באליפות אירופה שנערכה בהלסינקי, פינלנד הוא סיים במקום 11 בתוצאה של 15.62 מטר, בשלב המוקדמות הוא קבע תוצאה של 16.27 מטר. שמידט נישא ללוצ'ה (Łucją) ולזוג נולדו שני ילדים, דריוס ובוריס. נפטר ב-29 ביולי 2024. בשנים 1960 ו-1964 זכה בתואר "ספורטאי השנה" בפולין. ב-1970 יצא לאקרנים סרט על חייו של שמידט בו שיחק תפקיד ראשי (בבימויו של אנדז'יי טרזוס-ראסטביצקי). מדיה וקבצים בנושא יוזף שמידט בוויקישיתוף יוזף שמידט, באתר הוועד האולימפי הבין-לאומי יוזף שמידט, באתר olympedia.org יוזף שמידט, באתר התאחדות האתלטיקה הבין-לאומית יוזף שמידט, באתר Track and Field (גברים) יוזף שמידט, באתר sports-reference.com שיאו העולמי של שמידט שנקבע ב-1960, סרטון באתר יוטיוב נצחונו של שמידט באולימפיאדת רומא ב-1960, סרטון באתר יוטיוב נצחונו של שמידט באולימפיאדת טוקיו ב-1964, סרטון באתר יוטיוב ג'יוזפה שבר את השיא פעמיים במהלך המקצים המוקדמים אך זכה לבסוף רק במדליית הארד
ויטלי סקקון

ויטלי וולודימירוביץ' סקקון (באוקראינית: Віталій Володимирович Скакун;‏ 19 באוגוסט 1996 – 24 בפברואר 2022) היה פלס בצוות הנדסה של גדוד נחתים אוקראיני. סקקון נולד בבז'ז'ני שבאוקראינה. במהלך הפלישה הרוסית לאוקראינה בשנת 2022, תפקידו של הגדוד של סקקון היה הגנה על העיירה הניצ'סק, הממוקמת ליד מצר פרקופ. כאשר שיירת טנקים רוסית התקרבה למקום, הכוחות האוקראיניים החליטו להרוס את גשר הניצ'סק, על-מנת להאט את התקדמות החיילים הרוסים שהתקדמו צפונה מחצי האי קרים במהלך המתקפה על חרסון. סקקון, מהנדס קרבי, התנדב להטמין מוקשים על הגשר. עם זאת, לאחר שהטמין את המוקשים, לא היה לו זמן לסגת מהגשר, ולאחר שהודיע על כוונותיו לחבריו החיילים האוקראינים, הוא פוצץ את המוקשים, הרג את עצמו והרס את הגשר. פעולותיו האטו את התקדמות האויב, ואפשרו לגדודו להתארגן מחדש. גורמים רשמיים עבדו במהירות על-מנת להעניק לסקקון אות הוקרה צבאי לאחר מותו, וב-26 בפברואר 2022 הוענק לו אות מסדר כוכב הזהב, הגרסה הצבאית של אות גיבור אוקראינה (אנ'), על-ידי נשיא אוקראינה וולודימיר זלנסקי. מדיה וקבצים בנושא ויטלי סקקון בוויקישיתוף Ukrainian serviceman Skakun blows up Henichesk bridge to stop advance of tank column באתר Ukrinform, ‏ 24 בפברואר 2022 (באנגלית) Ukrainian soldier blew himself up on bridge to block advancement of Russian tanks באתר אינדפנדנט, 26 בפברואר 2022 (באנגלית) 'Heroic' Ukrainian Soldier Blows Up Bridge, Himself to Halt Russia Advances באתר Newsweek, ‏ 25 בפברואר 2022 (באנגלית) Vitalii Skakun באתר הרשמי של נשיא אוקראינה (באנגלית) ערך זה הוא קצרמר בנושא אוקראינים ובנושא אנשי צבא. אתם מוזמנים לתרום לוויקיפדיה ולהרחיב אותו. גיבורי אוקראינה
טיגריס נגנדונג

טיגריס נגנדונג (שם מדעי: Panthera tigris soloensis) הוא תת-מין נכחד של הטיגריס. שרידיו נמצאו בסונדאלנד, אינדונזיה והם מתוארכים לפליסטוקן. שרידיו של טיגריס הנגנדונג נחפרו בעיקר ליד כפר נגנדונג, ומכאן שמו. עד כה, נמצאו רק 7 שרידים ידועים. דבר המקשה בלחקור את הטיגריס הנכחד. השרידים המעטים של טיגריס הנגנדונג מרמזים שהוא היה בגודל של טיגריס בנגלי. עם זאת, בהתחשב לגודלם של שרידים אחרים, ייתכן שהוא היה גדול יותר מטיגריס מודרני (אפילו מהטיגריס הסיבירי). זכר גדול יכל לשקול 400 ק"ג, ובמקרה כזה היה גדול מכל טיגריס חי כיום. בגודלו הוא דמה לאריה האמריקאי ולסמילודון. דבר ההופך אותו לאחד החתוליים הגדולים ביותר שחיו אי פעם. בנוסף לשרידי טיגריס הנגנדונג, התגלו שרידים של בעלי חיים נוספים בנגנדונג. בהם פילאים קדומים (כמו סטגודוניים), תאואים, איילים, טפירים וקרנפים. בנוסף למאובנים אלה, נמצאו גם שרידים של הומו ארקטוס (מתת-המין הנכחד, Homo erectus soloensis).
סמוטריץ' (נהר)

נהר סמוטריץ' (באוקראינית: Смотрич; בפולנית: Smotrycz) הוא נהר ביובל השמאלי של הדניסטר. הנהר נמצא ברמת פודוליה שבמערב אוקראינה. אורכו הוא 168 ק"מ, ואגן הניקוז שלו משתרע על פני 1,800 קמ"ר. רוחבו הממוצע של הנהר הוא 10–15 מטר, ובנקודה מסוימת הוא אף עולה על 40 מטר. הנהר מובחן במיוחד בגדותיו הגבוהות, המשוות לו מראה של גיא. הוא משמש לאספקת מים, להשקיה ולדיג. על גדות הנהר ממוקמת תחנה הידרואלקטרית קטנה, כמו גם העיר קמניץ-פודולסקי, היישוב האורבני סמוטריץ' והעיירה הורודוק. שם המשפחה סמוטריץ' נגזר משם נהר זה והעיירה סמוטריץ' הממוקמת על גדותיו. מדיה וקבצים בנושא סמוטריץ' בוויקישיתוף Смотрич (река), ערך מתוך האנציקלופדיה הסובייטית הגדולה מקור השם סמוטריץ' באתר אנו – מוזיאון העם היהודי ערך זה הוא קצרמר בנושא גאוגרפיה של אוקראינה. אתם מוזמנים לתרום לוויקיפדיה ולהרחיב אותו.
חדר האוכל הממלכתי (הבית הלבן)

חדר האוכל הממלכתי (באנגלית: State Dining Room) הוא חדר אוכל גדול המצוי בקומה הראשונה של הבית הלבן משכנו של נשיא ארצות הברית המצוי בוושינגטון בירת ארצות הברית. החדר משמש לסעודות ממלכתיות רשמיות, ומסוגל להכיל עד 140 סועדים. גודלו של החדר 14.6 על 10 מטרים, ולו שש דלתות המובילות למזווה, לחדר האוכל המשפחתי, למסדרון הצלב (Cross Hall), לחדר האדום ולמרפסת המערבית. החדר בנוי בסגנון נאו קלאסי - סגנון העיצוב והבנייה המקובל באנגליה במאה ה-18. קירות החדר לבנים, לאורך הקירות בצמוד לתיקרה מצוי כרכוב העשוי עץ אלון עם עמודי עץ אלון קורינתיים תומכים בו. לאורך הקירות מצויים שולחנות המעוטרים בעיטים הציפור המסמלת את ארצות הברית. את החדר מאירות נברשות מצופות כסף בסגנון הרוקוקו שמקורן מתקופת כהונתו של ראת'רפורד בירצ'רד הייס. במרכז החדר מצוי שולחן מהגוני בסגנון המלכה אן(אנ'). האוכל מוגש בסט סכו"ם מוזהב שנרכש בשנת 1817 על ידי הנשיא מונרו. במרכז השולחן מונח האוכל על מגש מוגבה העשוי שבע מראות שאורכו הכולל כ-4.5 מטרים. החדר שימש בעבר כחדר הסבה, משרד, חדר ממשלת ארצות הברית ובעיקר כחדר אוכל. רק החל מכהונתו של אנדרו ג'קסון החל החדר להיות מכונה "חדר האוכל הממלכתי". במקור, היה החדר קטן יותר. בקצהו הצפוני היה גרם מדרגות לקומה השנייה. בעת שיפוץ המבנה שנערך ב-1902 בהוראת תאודור רוזוולט הוסר חדר המדרגות והוגדל החדר. במסגרת שיפוץ זה שני אחים עשויים שיש איטלקי שהותקנו בתקופת כהונתו של ג'יימס מונרו הועברו לחדר האדום ולחדר הירוק. במקומם נבנה אח מרכזי בקיר המערבי. מדיה וקבצים בנושא חדר האוכל הממלכתי בוויקישיתוף חדר האוכל הממלכתי באתר הבית הלבן אתר מוזיאון הבית הלבן - תצלומים היסטוריים ושחזורים של חדר האוכל הממלכתי
הר ברסקין

הר ברסקין (באנגלית: Mount Bearskin) הוא הר ברכס סנטינל שבהרי אלזוורת', בארץ אלזוורת' שבאנטארקטיקה. גובהו של ההר 2,850 מטרים מעל פני הים. הר ברסקין ממוקם 9 קילומטרים צפונית-מזרחית מהר טיירי. אוכף פודגורה מקשר את הר ברקסקין לרכס טיירי. ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1957–1959. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שמו של קפטן לילנד ס. ברקסקין (Leland S. Bearskin), מחיל האוויר של ארצות הברית, אשר השתתף בהקמת תחנת הקוטב הדרומי בעונת המחקר (הקיץ האנטארקטי) 1956–1957. תצלום לוויין של אזור ההר, תוך סימון אתרים נוספים באזור באתר copernix מידע כללי
הר יואש

הר יואש הוא הר בגובה של 734 מטרים מעל פני הים בהרי אילת. הוא ממוקם כ־6 קילומטרים מצפון־מערב לאילת, לצד כביש 12. כמו רוב ההרים בהרי אילת, גם הר יואש קרוי על שם מלך ממלכת יהודה – יואש. ההר קרוב לגבול ישראל–מצרים ולמעבר נטפים. אל ההר מוביל כביש סלול בחלקו העולה עד לפסגה. כמו כן, עוברים לידו שביל ישראל ונחל יואש. מפסגת ההר ניתן לראות את ים סוף ו־4 מדינות: ישראל, מצרים, ירדן וערב הסעודית. את ההר ניתן לראות ממקומות רבים, וגם מהעיר אילת. בולטות בו האנטנות על פסגתו. הרי אילת כביש 12 מדיה וקבצים בנושא הר יואש בוויקישיתוף תצפית הר יואש, באתר אילת+ ערך זה הוא קצרמר בנושא הרים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
רובע חואנגפו

רובע חואנגפו (בסינית מפושטת: 黄浦; בסינית מסורתית: 黃浦; בפין-יין: Huángpŭ) הוא החלק המזרחי של הליבה העירונית המסורתית של העיר שאנגחאי, וכיום הוא המחוז המרכזי ביותר מבין 18 הרבעים של העיר. רובע חואנגפו הוא מקום מושבו של השלטון מקומי, והוא מכיל מספר אטרקציות מרכזיות בולטות בהן אזור הבונד, ואזורי קניות פופולריים כגון דרך נאנג'ינג (אנ') ודרך חוואיהאי (אנ'). רובע חואנגפו הוא כיום אחד הרבעים העירוניים הצפופים ביותר בעולם. על פי מפקד האוכלוסין משנת 2020 חיו ברובע חואנגפו 662,030 תושבים, כאשר צפיפות האוכלוסין הייתה 32,310 תושבים לקמ"ר. הרובע נקרא על שם נהר חואנגפו (אנ'). מוזיאון שאנגחאי מוזיאון תכנון העיר של שאנגחאי הבונד מדרחוב נאנג'ינג דונג לו גן יויואן פארק הואנגפו מוזיאון שאנגחאי המדרחוב של רחוב נאנג'ינג הוא אחד מאזורי השופינג הפופולריים ביותר בשאנגחאי כיום אזור הבונד החשמלית המתוירת שעוברת באזור שכונת הבונד שבהואנגפו China: Shànghăi (Districts) - Population Statistics, Charts and Map, www.citypopulation.de ערך זה הוא קצרמר בנושא סין. אתם מוזמנים לתרום לוויקיפדיה ולהרחיב אותו.
קאלם לינץ'

קאלם פינבר לינץ' (באנגלית: Calam Finbar Lynch; נולד ב-7 בנובמבר 1994) הוא שחקן בריטי ממוצא אירי. לינץ' נולד בווריקשייר לשחקנים האירים ניב קיוזאק ופינבר לינץ'. הוא בילה חלק מילדותו בעיירה מורטם סנט אנדרוס (אנ') בצ'שייר, ולמד באקדמיה המקומית בזמן שהוריו עבדו במנצ'סטר. לאחר מכן עברה המשפחה לבארנס, דרום מערב לונדון. הוא למד בבית הספר התיכון לאטימר בהמרסמית'. לינץ' בוגר סומרוויל קולג', אוקספורד, בלימודים קלאסיים וסיים את לימודיו בשנת 2017. הוא קיבל השראה לשחק על ידי בן דודו מקס איירונס והשתתף בהפקות במה במהלך תקופת לימודיו באוניברסיטה. בשנתו השלישית והאחרונה באוקספורד, לינץ' הוחתם בסוכנות שחקנים והופיע בסרט הקולנוע "דנקרק". לאחר שסיים את לימודיו, הוא שיחק את קלאודיו במחזה "מהומה רבה על לא דבר" בתיאטרון רוז קינגסטון ובתפקיד "גורדון וילסון", בנה של גב' וילסון אותה גילמה רות וילסון במיני-סדרה "גברת וילסון". באותה שנה, שיחק בתפקיד אורח בפרק של קומדיית המצבים "בנות דרי" של ערוץ 4. בשנת 2019 הופיע במחזה "Wife" בתיאטרון קלין. בשנת 2020 שיחק בסרט "הסייח השחור" לצד מקנזי פוי, שהופק על ידי דיסני+. בשנת 2021 לוהק לתפקיד בסרט הביוגרפי "Benedicion", בכיכובו של טום בליית' ולתפקיד משנה בעונה השנייה של הדרמה התקופתית של נטפליקס, "ברידג'רטון". קאלם לינץ', ברשת החברתית אינסטגרם קאלם לינץ', במסד הנתונים הקולנועיים IMDb (באנגלית) "Niamh Cusack - At home in the North West". 2 במרץ 2010. נבדק ב-21 במאי 2021. {{cite web}}: (עזרה) "Head commends their teachers for their dedication and skills". 17 באוגוסט 2013. נבדק ב-7 באפריל 2021. {{cite web}}: (עזרה) "Calam Lynch - YMC". You Must Create. נבדק ב-21 במאי 2021. {{cite web}}: (עזרה) Sweeney, Tanya (6 באפריל 2021). "Meet Bridgerton's new blood – Calam Lynch comes from a well-known Irish acting dynasty". נבדק ב-20 במאי 2021. {{cite web}}: (עזרה)(נדרשת הרשמה) Wood, Alex (17 באפריל 2018). "Mel Giedroyc and John Hopkins in Much Ado About Nothing at Rose Theatre Kingston: first look". WhatsOnStage. נבדק ב-21 במאי 2021. {{cite web}}: (עזרה) Broster, Alice (4 בדצמבר 2018). "Bridgerton's Calam Lynch Has Starred Opposite Nicola Coughlan Before". נבדק ב-20 במאי 2021. {{cite web}}: (עזרה) "WIFE". Kiln Theatre. 4 ביולי 2019. נבדק ב-21 במאי 2021. {{cite web}}: (עזרה) Jan, Kevin (2 בדצמבר 2020). "Exclusive Interview: Pop-Culturalist Chats with Black Beauty's Mackenzie Foy & Calam Lynch". נבדק ב-21 במאי 2021. {{cite web}}: (עזרה) Andreeva, Nellie (5 באפריל 2021). "'Bridgerton': Shelley Conn & Calam Lynch Join Season 2 Of Netflix Series". נבדק ב-7 באפריל 2021. {{cite web}}: (עזרה)
ויסנטה לוקה

ויסנטה לוקה (באנגלית: Vicente Catta Preta Luque; נולד ב-27 בנובמבר 1991) ידוע בכינוי The Silent Assassin) הוא לוחם MMA אמריקאי ממוצא ברזילאי המתחרה ב-UFC בקטגוריית משקל חצי-בינוני (welterweight). ויסנטה לוקה נולד וגדל בעיירה בניו ג'רזי למשפחה בעלת שורשים מברזיל וצ'ילה. הוא התחיל להתאמן באמנויות הלחימה מגיל צעיר, תחילה בקראטה. כאשר הוא היה בן שש, הוריו התגרשו והוא עבר עם אימו לברזיל. בברזיל הוא המשיך להתאמן באמנויות הלחימה השונות. בשנת 2021 הוא קיבל חגורה שחורה בג'ו ג'יטסו ברזילאי. ויסנטה לוקה התחיל בקריירה מקצועית בברזיל בשנת 2009. הוא השתתף בהופעות שונות בברזיל והשיג מספר ניצחונות. בשנת 2015 הוא הגיע לתחרות UFC והפסיד בגמר. בנובמבר 2016 הוא ניצח את בלל מוחמד במערכה ראשונה. הם צפויים להיפגש בקרב נוסף באפריל 2022. נכון לתחילת 2022 לוקה השתתף ב-29 קרבות וניצח ב-21. הוא קיבל מספר פעמים פרסים על "הופעת הלילה" ו-"קרב הלילה". ויסנטה לוקה נחשב למתאבק המוצלח מהיבט ניצחונות בגרמים עם 13 ניצחונות מ-14 הופעות בגמר. אתר האינטרנט הרשמי של ויסנטה לוקה (באנגלית) ויסנטה לוקה, ברשת החברתית פייסבוק ויסנטה לוקה, ברשת החברתית אקס (טוויטר) ויסנטה לוקה, ברשת החברתית אינסטגרם ויסנטה לוקה, באתר אליפות הלחימה האולטימטיבית (UFC) ויסנטה לוקה, באתר שרדוג ויסנטה לוקה, באתר טאפולוגי
רשימת הריבאונדרים המובילים בתולדות פלייאוף ה-NBA

רשימת הריבאונדרים המובילים בתולדות פלייאוף ה-NBA מציגה את 25 שחקני ליגת ה-NBA אשר אספו את מספר הריבאונדים הרב ביותר במשחקי פלייאוף ה-NBA. יש לציין כי הליגה החלה לעקוב אחר ריבאונדים כנתון סטטיסטי רק החל מעונתה הרביעית – עונת 1950/1951. הריבאונדר המוביל בתולדות פלליאוף ה-NBA הוא ביל ראסל, אשר לאורך 13 עונותיו בליגה הוריד 4,104 ריבאונדים במהלך משחקי הפלייאוף. ראסל מחזיק בתואר מאז פלייאוף 1960. קדמו לו ארני רייזן (1951), הארי גלאטין (1952), ג'ורג' מייקן (1953–1956) ודולף שייז (1957–1959) הנתונים מעודכנים לסוף עונת 2020/2021:
1981 בספרות

ערך מורחב – 1981 קוג'ו מאת סטיבן קינג. האהבה על תנאי מאת ורדה רזיאל ז'קונט. תסמונת דולסינאה מאת שולמית הראבן. ספר מגוחך מאת דודו גבע וקובי ניב. ורק אני לא מאת יהודה אטלס. קרוסלה מאת לאה נאור. בשביל אל האלים מאת אריך פון דניקן. זיוניוני הדרך מאת דן בן אמוץ. מלון ניו המפשייר מאת ג'ון אירווינג. המלון הלבן מאת ד.מ. תומאס. פרס נובל לספרות מוענק לאליאס קנטי. 9 במאי – אורי צבי גרינברג, משורר עברי (נולד ב-1896). 1980 בספרות 1981 1982 בספרות שנים בספרות ספרות מדיה וקבצים בנושא 1981 בספרות בוויקישיתוף
זמן קריאת שמע

זמן קריאת שמע הוא הזמן שבו ניתן לקיים את מצוות קריאת שמע מהתורה או מדרבנן, ולאחר זמן זה הפסיד את המצווה. זמן קריאת שמע של היום זמנו להלכה עד שלוש שעות, זמן קריאת שמע של הלילה זמנו מהתורה כל הלילה. תחילת זמן קריאת שמע היא "משיכיר את חברו הרגיל עמו קצת", ובדיעבד אם קרא מעלות השחר יצא. אמנם לגבי סוף זמן קריאתה, נחלקו התנאים אם הוא בהנץ החמה או בסוף שלוש שעות זמניות, ולהלכה נפסק כדעה השנייה. באחרונים דנו מדוע זמנה של קריאת שמע של לילה הוא כל הלילה, ואילו ביום הוא רק עד שלוש שעות. מכוח קושיה זה הסיק רבי יוסף קארו בספרו כסף משנה, כי אכן מהתורה זמן קריאת שמע של שחרית הוא כל היום כולו, וחכמים הגבילו את זמנה עד שלוש שעות: יש שואלים מאי טעמא בשכבך דרשינן כל זמן שבני אדם שוכבים על מטתם... ולמה לא דרשו כן ובקומך כל זמן שבני אדם קמים דהיינו כל היום. ויש לאמר דאין הכא נמי דהכי דרשינן ליה ומשום הכי אמרינן הקורא מכאן ואילך לא הפסיד הברכות... ולכך הקדימו זמנה עד סוף שלש שעות ואסמכוה אקרא ובקומך בשעה שדרך בני אדם קמים ותדע דאסמכתא היא ולא עיקר פירושא דקרא דתלי טעמא עד סוף ג' שעות דשכן דרך בני מלכים לעמוד בשלש שעות ואטו בני מלכים מי הוו רובא דעלמא אלא ודאי כדאמרן כנ"ל — כסף משנה על משנה תורה לרמב"ם, ספר אהבה, הלכות קריאת שמע, פרק א', הלכה י"ב אמנם להלכה נקטו אחרונים רבים שהשיעור מהתורה הוא עד שלוש שעות. בראשונים נחלקו האם שיעור שלוש שעות, הכוונה לשעות זמניות או לשעות שוות: הרא"ש כתב שהכוונה היא לשעות שוות, ולדעתו זמן קריאת שמע לעולם הוא עד שעה 9 ביום. אמנם רוב הפוסקים נקטו שכדעת הראשונים ששיעור 3 שעות הכוונה לשעות זמניות, ושיעורם משתנה לפי עונות השנה, אמנם יש שכתבו להחמיר כשתי הדעות, ויש שכתבו שאין להחמיר כנגד דעת השולחן ערוך והרמ"א. מחלקות נוספת נחלקו הפוסקים היא מאימתי מתחילים לחשב 3 שעות אלו: לדעת המגן אברהם פוסק שאפילו לשיטת שלעניין פלג המנחה מודדים משקיעת החמה, לעניין קריאת שמע ותפילה מודדים מעלות השחר. את דבריו הוא מוכיח מתוספות. לדעת הגר"א והבעל התניא, מחלוקת הראשונים לגבי פלג המנחה תקפה גם לעניין זמן קריאת שמע ותפילה, ופסק ההלכה הוא כשיטות שהיום נמדד לפי הנץ והשקיעה. מי שלא קראה בשעה זו יכול לקוראה עם ברכותיה עד סוף השעה הזמנית הרביעית, ויש הסוברים שיכול לקוראה עד חצות בברכותיה. לאחר מכן יקראנה בלא ברכותיה ויקבל על כך שכר כלימוד תורה. המובחר ביותר הוא לקרוא קריאת שמע סמוך להנץ החמה, ומיד להתפלל תפילת שחרית. תפילה שכזו, בה קריאת שמע נעשית סמוך להנץ החמה והתפילה מיד לאחריה נקראת תפילת ותיקין. תחילת הזמן היא בשעת צאת הכוכבים. לכתחילה יש לקרא לפני חצות הלילה, ואם לא הספיק, יקראנה לפני עלות השחר ולפחות לפני הנץ החמה. תלמוד בבלי, מסכת ברכות, דף ט', עמוד ב'. ראו פרי חדש אורח חיים סימן נח א. רמב"ם בספר פאר הדור סי' מד. ספר לחם שמים ליעב"ץ על מסכת ברכות. וכן בספרו מור וקציעה סימן א וסימן רלג, ובקצרה בשו"ת שאילת יעב"ץ ח"א סימן מ. שו"ת אגרות משה או"ח ח"ב סימן כ. סימן נ"ח ס"ק א' ביאור הגר"א סימן נ"ח